ΓΡΑΠΤΗ ΕΡΩΤΗΣΗ E-2575/00

υποβολή: Ilda Figueiredo (GUE/NGL) και Arlindo Cunha (PPE-DE) προς την Επιτροπή

(1 Αυγούστου 2000)

Θέμα: Κανόνες εφαρμογής των αγρο-περιβαλλοντικών μέτρων στην Πορτογαλία

Σύμφωνα με πληροφορίες που περιήλθαν εις γνώση μας,πάρχουν σημαντικά κενά στην εφαρμογή ορισμένων αγρο-περιβαλλοντικών μέτρων στην Πορτογαλία, ιδίως δε αυτών που αφορούν τη διατήρηση των τεράστιων εκτάσεων δρυμών με φελλόδρυς και πρίνους καθώς και εκτάσεων με βιολογικές καλλιέργειες.

Τα κενά αυτά εκδηλώνονται σε τρία επίπεδα:

- στην έλλειψη προετοιμασίας των τεχνικών πλαισίων τα οποία διεξάγουν, σε περιφερειακό επίπεδο, τις δραστηριότητες επιθεώρησης"

- στην ανυπαρξία ενός κανονιστικού πλαισίου για τις δράσεις ελέγχου"

- στην έλλειψη προηγούμενης ενημέρωσης των αγροτών σχετικά με τις τεχνικές προϋποθέσεις που πρέπει να τηρούνται για τα διάφορα μέτρα.

Αποτέλεσμα των κενών αυτών είναι να προκύπτουν συχνά διαφορετικές ερμηνείες σχετικά με τις νομικές και τεχνικές προϋποθέσεις για την ορθή εφαρμογή των διαφόρων μέτρων και, κατά συνέπεια, να γίνονται αδικίες εις βάρος των δικαιούχων αγροτών.

Για τον λόγο αυτό ζητούμε από τον αρμόδιο για τη Γεωργία και την Ανάπτυξη της Υπαίθρου Επίτροπο λεπτομερή ενημέρωση σχετικά με τα κατωτέρω:

1. Ποιά είναι η νομοθεσία που καθορίζει τις δραστηριότητες ελέγχου των αγρο-περιβαλλοντικών μέτρων στην Πορτογαλία;

2. Ποιά είναι η ειδική κατάρτιση των τεχνικών του Υπουργείου Γεωργίας της Πορτογαλίας οι οποίοι είναι οι αρμόδιοι για τις δραστηριότητες ελέγχου των αγρο-περιβαλλοντικών μέτρων;

3. Εχει πρόσφατα διενεργήσει η Ευρωπαϊκή Επιτροπή κάποια επιθεώρηση στην Πορτογαλία όσον αφορά τον τομέα αυτό;

Συμπληρωματική απάντηση του κ. Fischler εξ ονόματος της Επιτροπής

(4 Δεκεμβρίου 2000)

Στο πλαίσιο της επικουρικότητας, εναπόκειται στα κράτη μέλη να εφαρμόζουν τα γεωργοπεριβαλλοντικά μέτρα. Σύμφωνα με τον κανονισμό (ΕΚ) αριθ. 746/96 της Επιτροπής, της 24ης Απριλίου 1996, περί λεπτομερειών εφαρμογής του κανονισμού (ΕΟΚ) αριθ. 2078/92 του Συμβουλίου σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου(1), ο οποίος ίσχυε μέχρι την 31η Δεκεμβρίού 1999, το κράτος μέλοςπέχει τηνποχρέωση να προβαίνει σε επιτόπιους διοικητικούς ελέγχους. Από την 1η Ιανουαρίου 2000 η εφαρμογή των γεωργο-περιβαλλοντικών μέτρων ρυθμίζεται από τον κανονισμό (ΕΚ) αριθ. 1750/1999 της Επιτροπής, της 23ης Ιουλίου 1999 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1257/1999 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)(2) χωρίς σημαντικές αλλαγές από την άποψη τωνποχρεώσεων ελέγχου.

1. Ο έλεγχος της εφαρμογής των μέτρων αυτών προβλέπεται στους κανονισμούς (ΕΚ) αριθ. 746/96 της 24ης Απριλίου και (ΕΚ) αριθ. 435/97 της 6ης Μαρτίου 1997, που τροποποιεί τον κανονισμό (ΕΚ) αριθ. 746/96(3). Το 1998, οι προβλεπόμενοι από τους κανονισμούς αυτούς κανόνες ενσωματώθηκαν στο ενιαίο σύστημα ελέγχου, με το διάταγμα Despacho Normativo αριθ. 30/98 της 20ής Μαρτίου, του Υπουργείου Γεωργίας και Αγροτικής Ανάπτυξης και Αλιείας.

2. Οι τεχνικοί του Υπουργείου Γεωργίας της Πορτογαλίας που είναι επιφορτισμένοι με τον έλεγχο των μέτρων αυτών ανήκουν στις Διευθύνσεις Φορολογίας και Ελέγχου, των Περιφερειακών Διευθύνσεων Γεωργίας, που είναι ενταγμένες στο ενιαίο σύστημα ελέγχου. Πέραν μιας βασικής κατάρτισης αγρονόμου, οι τεχνικοί αυτοί δέχονται από τον οργανισμό που διαχειρίζεται στη χώρα αυτή τα εν λόγω κεφάλαια (IFADAP) ειδικά μαθήματα επιμόρφωσης για τον έλεγχο, ιδίως όσον αφορά τα γεωργο-περιβαλλοντικά μέτρα.

Σε συγκεκριμένες περιπτώσεις μεγαλύτερης τεχνικής εξειδίκευσης των προς έλεγχο μέτρων, συμμετέχει στην ομάδα ελέγχου κάποιος εμπειρογνώμονας των περιφερειακών διευθύνσεων γεωργίας.

3. Η τελευταία αποστολή της Επιτροπής για τη διενέργεια επιτόπιου ελέγχου χρονολογείται από το Μάιο 1999. Πιο πρόσφατα, τον Ιούνιο του 2000, πραγματοποιήθηκε στον τομέα αυτόν, στην Πορτογαλία, ένας καθαρά διοικητικός έλεγχος.

(1) ΕΕ L 102 της 25.4.1996.

(2) ΕΕ L 214 της 13.8.1999.

(3) ΕΕ L 67 της 7.3.1997.